ᱟᱯᱷᱜᱟᱱᱤᱥᱛᱟᱱ ᱨᱮ ᱢᱟᱭᱡᱤᱣ ᱟ.ᱭᱫᱟ.ᱨᱤ

ᱧᱩᱢᱩᱜᱚᱜ ᱞᱮᱠᱟᱱ ᱠᱟ.ᱢᱤ
ᱟᱯᱷᱜᱟᱱᱤᱥᱛᱟᱱ ᱨᱮᱭᱟᱜ ᱦᱚᱲ ᱞᱮᱠᱷᱟ ᱟᱢᱫᱟᱡᱽ ᱓᱔᱐ ᱞᱟᱠᱷ ᱠᱟᱱᱟ । ᱱᱚᱣᱟ ᱠᱚ ᱢᱩᱫᱽ ᱨᱮ  ᱑᱕᱐ ᱞᱟᱠᱷ ᱠᱚᱲᱟ ᱦᱚᱯᱚᱱ ᱟᱨ ᱑᱔᱒ ᱞᱟᱠᱷ ᱠᱩᱲᱤ ᱦᱚᱯᱚᱱ ᱠᱟᱱᱟ ᱠᱚ । ᱟᱢᱫᱟᱡᱽ  ᱒᱒% ᱦᱤᱥ  ᱟᱯᱷᱜᱟᱱ ᱦᱚᱲ ᱱᱟᱝᱜᱽᱨᱟᱦᱟ ᱨᱮ ᱟᱨ ᱗᱘% ᱦᱤᱥ ᱦᱚᱲ ᱟᱛᱳ ᱰᱤᱦᱟ.ᱴ ᱨᱮ ᱠᱚ ᱛᱟᱦᱮᱱ ᱠᱟᱱᱟ ᱾ ᱥᱮᱨᱣᱟ ᱦᱤᱥ ᱞᱮᱠᱟ ᱛᱮ, ᱦᱟᱭᱤᱥᱠᱩᱞ ᱯᱩᱨᱟ.ᱣ ᱠᱟᱛᱮ ᱰᱷᱮᱨ ᱠᱩᱲᱤ ᱜᱤᱫᱽᱨᱟᱹ ᱠᱚ ᱫᱚ ᱵᱟᱯᱞᱟ ᱠᱟᱠᱚ ᱠᱟᱱᱟ ᱠᱚ ᱾ ᱩᱱᱠᱩ ᱫᱚ ᱟᱠᱚᱣᱟᱜ ᱡᱤᱭᱚᱱ ᱨᱮᱭᱟᱜ ᱢᱩᱪᱟ.ᱫ ᱦᱟ.ᱵᱤᱡ ᱜᱷᱟᱨᱚᱸᱡᱽ ᱮᱨᱟ ᱞᱮᱠᱟ ᱛᱮ ᱡᱤᱭᱚᱱ ᱠᱚ ᱵᱤᱛᱟ.ᱣ ᱮᱫᱟ ᱾ ᱟᱯᱷᱜᱟᱱᱤᱥᱛᱟᱱ ᱨᱮᱱ ᱥᱟᱥᱚᱠ ᱠᱚ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱞᱮᱛᱟᱲ ᱯᱷᱩᱨᱜᱟ.ᱞ ᱮᱢᱟ ᱠᱚ ᱨᱮᱭᱟᱜ ᱠᱩᱨᱩᱢᱩᱴᱩ ᱟᱠᱟᱫᱼᱟ ᱾ ᱰᱷᱮᱨ ᱠᱩᱨᱩᱢᱩᱴᱩ ᱜᱮ ᱵᱟᱝ ᱡᱚ ᱵᱟᱦᱟ ᱟᱠᱟᱱᱟ ᱾ ᱢᱮᱱ ᱠᱷᱟᱱ ᱟᱫᱚᱢ ᱱᱚᱝᱠᱟᱱ ᱱᱮᱛᱟ ᱵᱚᱱᱚᱫᱚᱞ ᱟ.ᱜᱩ ᱨᱮ ᱡᱚ ᱵᱟᱦᱟ ᱠᱚ ᱧᱟᱢ ᱟᱠᱟᱫᱼᱟ ᱾ ᱩᱱᱠᱩ ᱢᱩᱫᱽ ᱨᱮ ᱟᱢᱟᱱᱩᱞᱞᱟ ᱦᱟᱦᱟᱭ ᱫᱚ ᱑᱙᱑᱙ ᱠᱷᱚᱱ  ᱑᱙᱒᱙ ᱦᱟ.ᱵᱤᱡ ᱮ ᱥᱟᱥᱚᱱ ᱞᱮᱫᱼᱟ ᱟᱨ ᱫᱤᱥᱚᱢ ᱨᱮ ᱱᱚᱣᱟ ᱟ.ᱨᱩ ᱯᱷᱮᱨᱟᱣ ᱥᱟᱶ ᱥᱚᱝᱜᱮ ᱛᱮ ᱫᱩᱥᱣᱟ. ᱢᱩᱫ ᱡᱩᱢ ᱠᱚ ᱟᱨ ᱧᱩᱢᱩᱜᱚᱜ ᱞᱮᱠᱟᱱ ᱯᱷᱮᱨᱟᱣ ᱟ.ᱜᱩ ᱞᱮᱫᱼᱟᱭ ᱾

ᱨᱟᱡᱽᱟᱹᱨᱤ ᱟᱨ ᱠᱟ.ᱢᱤ ᱫᱟᱲᱮ
ᱟᱯᱷᱜᱟᱱ ᱥᱟᱝᱥᱚᱫᱽ ᱨᱮᱱ ᱨᱟ.ᱥᱤᱭᱟ. ᱢᱩᱫᱽ ᱨᱮ ᱟᱭᱢᱟ ᱠᱩᱲᱤ ᱦᱚᱯᱚᱱ ᱠᱚ ᱡᱮᱞᱮᱠᱟ - ᱥᱩᱠᱨᱤᱭᱟ ᱵᱟᱨᱟᱠᱟᱡᱟᱭ, ᱯᱷᱚᱣᱡᱤᱭᱟ ᱜᱮᱞᱟᱱᱤ,  ᱱᱤᱞᱚᱯᱷᱟᱨ ᱤᱵᱨᱟᱦᱤᱢᱤ ᱟᱨ ᱯᱷᱚᱣᱡᱤᱭᱟ ᱠᱚᱣᱯᱷᱤ, ᱢᱟᱞᱟᱞᱟᱭ ᱥᱩᱨᱟᱭᱟ ᱫᱟᱞᱤᱞ ᱮᱢᱟᱱ ᱢᱮᱱᱟᱜ ᱠᱚᱣᱟ ᱾ ᱟᱫᱚᱢ ᱠᱩᱲᱤ ᱦᱚᱯᱚᱱ ᱡᱮᱞᱮᱠᱟ ᱥᱩᱦᱮᱞᱟ ᱥᱤᱫᱫᱤᱠᱤ, ᱥᱤᱢᱟ ᱥᱟᱢᱟᱛ, ᱦᱟᱥᱮᱭ ᱵᱟᱱᱩ ᱜᱟᱱᱯᱷᱟᱨ ᱟᱨ ᱥᱩᱨᱟᱭᱟ ᱫᱟᱞᱤᱞ ᱮᱢᱟᱱ ᱠᱩᱲᱤ ᱦᱚᱯᱚᱱ ᱠᱚ ᱢᱚᱱᱛᱨᱤ ᱯᱚᱫᱽ ᱦᱚᱸ ᱠᱚ ᱟᱢᱮᱴ ᱞᱮᱫᱼᱟ ᱾ ᱟᱯᱷᱜᱟᱱᱤᱥᱛᱟᱱ ᱨᱮ ᱦᱟᱵᱤᱵᱟ ᱥᱟᱨᱤᱵᱽ ᱯᱟᱦᱤᱞ ᱠᱩᱲᱤ ᱦᱚᱯᱚᱱ ᱯᱚᱱᱚᱛ ᱜᱚᱢᱠᱮ ᱵᱟᱦᱟᱞ ᱚᱪᱚ ᱞᱮᱱᱟ ᱾ ᱩᱱᱤ ᱫᱚ ᱠᱩᱲᱤ ᱦᱚᱯᱚᱱ ᱢᱟᱢᱞᱟ ᱨᱮᱱ ᱢᱚᱱᱛᱨᱤ ᱞᱮᱠᱟ ᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱟ ᱾ ᱟᱡᱟᱨᱟ ᱡᱟᱯᱷᱟᱨᱤ ᱫᱟᱭᱩᱝᱰᱤ ᱯᱨᱟᱱᱛ ᱨᱮᱭᱥᱜ ᱨᱟᱡᱽᱜᱟᱲ ᱱᱤᱞᱤ ᱨᱮᱱ ᱯᱟ.ᱦᱤᱞ ᱠᱩᱲᱤ ᱢᱟᱦᱟᱯᱚᱨ ᱦᱚᱸᱭ ᱵᱮᱱᱟᱣ ᱞᱮᱱᱟ ᱾

ᱥᱮᱪᱮᱫ
ᱟᱯᱷᱜᱟᱱᱤᱥᱛᱟᱱ ᱨᱮ ᱥᱮᱪᱮᱫ ᱨᱮᱭᱟᱜ ᱚᱵᱚᱥᱛᱟ ᱟ.ᱰᱤ ᱵᱟ.ᱲᱤᱡ ᱜᱮᱭᱟ, ᱢᱮᱱ ᱠᱷᱟᱱ ᱵᱟ.ᱭ ᱵᱟ.ᱭ ᱛᱮ ᱥᱚᱡᱷᱮ ᱤᱫᱤᱜ ᱠᱟᱱᱟ ᱾ ᱠᱩᱲᱤ ᱦᱚᱯᱚᱱ ᱠᱚ ᱞᱟ.ᱜᱤᱫ ᱥᱮᱪᱮᱫ ᱨᱮᱱᱟᱜ ᱫᱚᱨ ᱮᱠᱮᱱ  ᱒᱔.᱔ % ᱦᱤᱥ ᱠᱟᱱᱟ ᱾ ᱫᱤᱥᱚᱢ ᱨᱮ ᱟᱢᱫᱟᱡᱽ ᱙᱐ ᱞᱟᱠᱷ ᱯᱟ.ᱴᱷᱣᱟ. ᱢᱮᱱᱟᱜ ᱠᱚᱣᱟ ᱾ ᱱᱩᱠᱩ ᱢᱩᱫᱽ ᱨᱮ ᱟᱢᱫᱟᱡᱽ ᱖᱐% ᱦᱤᱥ ᱜᱮ ᱠᱚᱲᱟ ᱟᱨ 40% ᱦᱤᱥ ᱫᱚ ᱠᱩᱲᱤ ᱜᱤᱫᱽᱨᱟ. ᱠᱟᱱᱟ ᱠᱚ ᱾  ᱑᱗᱒᱐᱐᱐ ᱠᱷᱚᱱ ᱵᱟ.ᱲᱛᱤ ᱯᱟ.ᱴᱷᱣᱟ. ᱫᱤᱥᱚᱢ ᱨᱮᱭᱟᱜ ᱢᱤᱢᱤᱫ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱠᱚ ᱵᱷᱩᱨᱛᱤ ᱟᱠᱟᱱᱟ ᱾ ᱱᱩᱠᱩ ᱢᱩᱫᱽ ᱛᱮ ᱟᱢᱫᱟᱡᱽ ᱒᱑% ᱦᱤᱥ ᱫᱚ ᱠᱩᱲᱤ ᱜᱤᱫᱽᱨᱟ. ᱠᱟᱱᱟ ᱠᱚ ᱾  ᱒᱐ ᱟᱜ ᱥᱟᱛᱟᱵᱽᱫᱤ ᱨᱮᱭᱟᱜ ᱮᱛᱚᱦᱚᱵ ᱨᱮ, ᱠᱩᱲᱤ ᱠᱚ ᱞᱟ.ᱜᱤᱫ ᱟᱥᱲᱟ ᱨᱮᱭᱟᱜ ᱚᱠᱩᱞᱟ.ᱱ ᱠᱷᱟᱠᱷᱟᱱ ᱛᱮ ᱥᱮᱪᱮᱫ ᱫᱚ ᱟ.ᱰᱤ ᱜᱚᱱᱚᱝ ᱟᱱ ᱛᱟᱦᱮᱸ ᱠᱟᱱᱟ ᱾  ᱚᱠᱟ ᱚᱠᱟᱨᱮ ᱪᱚ ᱠᱩᱲᱤ ᱠᱚ ᱫᱚ ᱮᱠᱷᱮᱱ ᱮᱛᱚᱦᱚᱵ ᱛᱷᱚᱠ ᱨᱮᱱᱟᱜ ᱥᱮᱪᱮᱫ ᱜᱮ ᱠᱚ ᱟᱢᱮᱴ ᱡᱚᱝ ᱠᱟᱱ ᱛᱟᱦᱮᱱᱟ, ᱪᱮᱛᱟᱱ ᱫᱷᱟᱯ ᱥᱮᱪᱮᱫ ᱫᱚ ᱵᱟᱝ ᱠᱚ ᱧᱟᱢ ᱮᱫᱼᱟ ᱾
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘

ᱥᱟᱹᱠᱷᱭᱟᱹᱛ